Document ID: /roh_data/filtered/fineweb-2-filterrobots_roh.jsonl.gz/16443

Il nov scumond sin l'areal dal Rossboden chaschuna discordanzas. Dapi in mais vala quest scumond. Dapi lura hai dà reclamaziuns da blers possessurs da chauns. Cunzunt sin la plattafurma Facebook è vegnì fatg attent sin il nov scumond. Las tavlas da scumond èn vegnidas tartagnadas. Il militar ha purtà plant cunter nunenconuschent.
Militar e citad discurran in sper l'auter ora
Er il president da la citad Urs Marti ha survegnì reclamaziuns. El vul far insatge cunter il scumond. Tenor el na saja betg vegnì communitgà a la citad davart il scumond. Daniel Steiner, cumandant dal plaz d'armas sin l'areal dal Rossboden, pretenda dentant ch'el haja communitgà quai gia sis mais avant. Uss vul Urs Marti tschertgar il discurs cun l'armada. Per Daniel Steiner è dentant cler: vid il scumond na sa mida nagut. Il scumond saja valaivel ed igl n'haja dà naginas reclamaziuns tar la publicaziun uffiziala.
RR actualitad 12.00